«Այսօր մենք պէտք է խօսինք Հայաստանի մէջ ստեղծուած նոր քաղաքական իրավիճակին եւ անոր լուծումներուն մասին: Երէկ եւ այսօր, հապճեպ կերպով Հանրապետական, Ծառուկեան դաշինքի եւ ՀՅԴ-ի պատգամաւորներուն կողմէ ներկայացուած է խայտառակ օրինագիծ մը, որուն նպատակը շատ յստակ Հայաստանի մէջ հակայեղափոխութիւն իրականացնելն է, այսինքն, արտահերթ խորհրդարանական ընտրութիւններու ճամբան փակելը: Եւ, այո՛, այդ նախագիծին ընդունումը դաւադրութիւն է Հայաստանի բարձրագոյն իշխանութեան, այսինքն` հայ ժողովուրդին նկատմամբ: Եւ ես, այդ որոշումին մասին գիտնալով, իմ աշխատակազմիս հրահանգած եմ պատրաստել ստորագրման որոշում ՀՅԴ-ն ու «Ծառուկեան» դաշինքը ներկայացնող նախարարները աշխատանքէ հեռացնելու մասին: ՀՅԴ-ն ու ԲՀԿ-ն ներկայացնող նախարարներն ու մարզպետները աշխատանքէ կը հեռացուին: Եւ անոնք, ըստ էութեան, այս պահուն կը նկատուին հեռացուած», յայտարարած է Հայաստանի վարչապետը: